Dunyo bo‘ylab koronavirusga chalinganlar soni 105 mingdan oshdi

Dunyo bo‘ylab koronavirusga chalinganlar soni tobora oshib bormoqda. 8 mart holatiga ko‘ra, kasallanganlar soni 106 203 nafarga yetdi.
Xitoyda 80 696ta kasallanish holati qayd etilgan. Dunyoning qolgan davlatlarida kasallanganlar umumiy soni bir kun ichida 5 mingga ko‘payib, 25 507 nafarga yetdi.
Xitoydan tashqarida koronavirusdan vafot etganlar soni bir kun ichida 413 nafardan 503 nafargacha oshdi: Italiyada virus keltirib chiqaradigan zotiljamdan 233 kishi, Eron – 145, Janubiy Koreya – 50, AQSh – 19, Yaponiya – 13 («Daymon Prinsess» kemasidagilar bilan birga), Fransiya – 16, Ispaniya – 10, Iroqda – 4, Avstraliya – 3, Britaniya, Hongkong va – 2 nafardan, Tailand, Shveytsariya, Ekvador, Niderlandiya, Tayvan, Filippin, San-Marino va Argentinada bir kishidan vafot etgan.
Virusga chalinganlar soni Janubiy Koreyada 7134 nafarni, Italiyada – 5883, Eronda – 5823, Yaponiyada – 1103, Fransiyada – 949, Germaniyada – 800, Ispaniyada – 525, AQShda – 442, Shveytsariyada – 268, Britaniyada – 209, Niderlandiyada – 188, Belgiyada – 169, Shvetsiyada – 161, Norvegiyada – 156, Singapurda – 138, Hongkongda – 108 nafarni tashkil qilmoqda.
Shuningdek, yana 78ta davlat va hududda 100tagacha bo‘lgan kasallanish holatlari qayd etilgan. 
Koronavirusdan dunyo bo‘ylab umumiy hisobda 60 190 kishi sog‘ayib ketgan.